作者：赵孟坚
词牌/韵律：沁园春

paragraphs: 许大江山，镇临弹压，岂小任哉。
从潘冢导漾，东倾注海，截然限止，南北天开。
试向中流，回观铁瓮，万石层棱攒剑堆。
金焦峙，号紫金浮玉，卷雪轰雷。
君侯文武兼才。
天有为生才南国来。
□历二十年，筹边给饷，上流襟要，几为安排。
今此雄藩，精明笳鼓，又唤金汤气象回。
长淮北，望中原非远，更展恢规。